ai4bharat/Pralekha huggingface dataset:
नागरी उड्डाण मंत्रालय
माजी संरक्षणमंत्री तसेच गोव्याचे मुख्यमंत्रीपद चार वेळा भूषविणारे मनोहर पर्रिकर यांना श्रद्धांजली म्हणून गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ- मोपा गोवा’ असे नामकरण करण्याला केंद्रीय मंत्रिमंडळाची कार्योत्तर मंजुरी
नवी दिल्ली, 4 जानेवारी 2023
माजी संरक्षणमंत्री तसेच गोव्याचे मुख्यमंत्रीपद चार वेळा भूषविणारे मनोहर पर्रिकर यांना श्रद्धांजली म्हणून गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ – मोपा, गोवा’ असे नामकरण करण्यास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने कार्योत्तर मंजुरी दिली आहे.
गोवा राज्यातील लोकांच्या मनात अनेक दिवसांपासून असलेली इच्छा पूर्ण करण्यासाठी गोव्याच्या मुख्यमंत्र्यांनी मोपा येथे असलेल्या ग्रीनफिल्ड आंतरराष्ट्रीय विमानतळाचे ‘मनोहर आंतरराष्ट्रीय विमानतळ – मोपा, गोवा’ असे नामकरण करण्यासंदर्भात राज्य मंत्रिमंडळाने एकमताने घेतलेला निर्णय केंद्र सरकारला कळवला होता.
गोव्यातील मोपा येथे उभारण्यात आलेल्या ग्रीनफिल्ड आंतरराष्ट्रीय विमानतळाचे उद्घाटन पंतप्रधान मोदी यांच्या हस्ते डिसेंबर 2022 मध्ये करण्यात आले. या विमानतळाला आता, आधुनिक गोव्याची उभारणी करण्यात पर्रिकर यांनी त्यांच्या हयातीत दिलेल्या योगदानाची आठवण म्हणून माजी संरक्षणमंत्री आणि गोव्याचे माजी मुख्यमंत्री दिवंगत डॉ.मनोहर पर्रिकर यांचे नाव देण्यात आले आहे.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
रेल्वे मंत्रालय
कोविड-19 संसर्गाच्या प्रसाराला आळा घालण्यासाठी भारतीय रेल्वेने जाहीर केल्या काही अतिरिक्त उपाययोजना
कोविड-19 या विषाणूच्या वाढत्या संसर्गाला आळा घालण्यासाठी भारतीय रेल्वेने काही अतिरिक्त उपाययोजना जाहीर केल्या आहेत.
1. नागरिकांचा अनावश्यक प्रवास टाळण्यासाठी तसेच या रोगाला सहजपणे बळी पडू शकतील अशा वरिष्ठ नागरीकांसारख्या वर्गाला प्रवासापासून रोखण्यासाठी सवलतीच्या दरातील सर्व तिकिटांचे बुकिंग 20 मार्च पासून रद्द केले आहे. मात्र, रुग्ण, विद्यार्थी तसेच दिव्यांग वर्गाचीआरक्षित तसेच अनारक्षित तिकिटे रद्द होणार नाहीत.
2. अत्यावश्यक नसलेला प्रवास तसेच रेल्वे गाड्यांमध्ये होणारी गर्दी टाळण्यासाठी कमी गर्दीच्या 155 गाड्यांच्या दुहेरी फेऱ्या येत्या 31 मार्च पर्यंत रद्द करण्यात आल्या आहेत. मात्र या मार्गांवरचे प्रवासी कुठेही अडकून पडू नयेत यासाठी त्यांना पर्यायी गाड्या उपलब्ध असतील याची दक्षता घेण्यात आली आहे. रद्द झालेल्या गाड्यांचे संपूर्ण प्रवास भाडे प्रवाशांना परत करण्यात येत आहे.
3. देशाच्या उत्तर भागातील शैक्षणिक संस्था अचानक बंद कराव्या लागल्यामुळे त्या संस्थांमधील विद्यार्थ्यांना देशाच्या दक्षिण, पूर्व आणि ईशान्येकडच्या भागातील निवासस्थानी परतण्यासाठी रेल्वेने विशेष सुविधा दिल्या आहेत.
4. अनावश्यक प्रवास टाळण्याच्या तसेच ताप असताना प्रवास न करण्याच्या सूचना रेल्वेने प्रवाशांना दिल्या आहेत. तसेच प्रवासादरम्यान एखाद्या प्रवाशाला ताप भरल्यास त्याने वैद्यकीय आणि इतर मदतीसाठी रेल्वेच्या कर्मचाऱ्यांशी संपर्क साधण्याच्या सूचना रेल्वे विभागाने दिल्या आहेत.
5. रेल्वे स्थानकावरील अनावश्यक गर्दी टाळण्यासाठी गरज असेल तिथे प्लॅटफॉर्म तिकिटाचा दर 50 रुपये करण्यासह विभागीय रेल्वे व्यवस्थापकांनी परिस्थितीचा नियमित आढावा घेऊन उपाययोजना राबवाव्यात असे निर्देश रेल्वे प्रशासनाने दिले आहेत.
6. तसेच स्थानकांवरच्या सार्वजनिक घोषणा यंत्रणेद्वारे प्रवाशांना स्वतःच्या आणि स्थानक परिसराच्या स्वच्छतेसाठी काय करावे आणि काय टाळावे याच्या सूचना सातत्याने दिल्या जात आहेत.
B.Gokhale/S.Chitnis/P.Kor
(Visitor Counter : 103
रसायन आणि खते मंत्रालय
केंद्र सरकारने व्यापारी लाभावर मर्यादा घातल्याने 5 वैद्यकीय उपकरणांच्या 91% ब्रँडच्या दरांमध्ये 88% पर्यंत घट
पल्स ऑक्सिमीटर, ब्लड प्रेशर मॉनिटरिंग मशीन आणि नेब्युलायजरच्या किमतीमध्ये सर्वोच्च घट झाल्याची आयातदारांची माहिती
सुधारित कमाल किरकोळ दर 20 जुलै 2021 पासून लागू
नवी दिल्ली, 24 जुलै 2021
केंद्र सरकारने घेतलेल्या महत्त्वाच्या निर्णयानुसार राष्ट्रीय औषध दरनिश्चिती प्राधिकरणाने  जनहिताच्या दृष्टीने आपल्या असाधारण अधिकारांचा वापर करत 13 जुलै 2021 रोजी एका अधिसूचनेद्वारे पाच वैद्यकीय उपकरणांच्या व्यापारी फायद्यांचे प्रमाण निर्धारित केले आहे.
ही उपकरणे आहेत:
- पल्स ऑक्सिमीटर,
- ब्लड प्रेशर मॉनिटरींग मशीन,
- नेब्युलायझर,
- डिजिटल थर्मामीटर आणि
- ग्लुकोमीटर.
वितरकाच्या पातळीवर दरांवरील लाभाची मर्यादा 70% करण्यात आली. या वैद्यकीय उपकरणांची एकूण 684 उत्पादने/ब्रँडस आणि 620 उत्पादने/ब्रँड्स यांच्या दरात 23 जुलै 2021 रोजी कपातीची नोंद झाली.
पल्स ऑक्सिमीटर या उत्पादनाच्या दरात सर्वाधिक घट नोंदवली गेली. ती प्रति युनिट 2,95,375 पर्यंत होती. या दर कपातीचे तपशील खालील प्रमाणे आहेत.
|
|
Sl. No
|
|
Medical Devices
|
|
No of Brands Reported after the Notification
|
|
No of Brands reported Downward revision of MRP
|
|
Maximum Reduction Reported in MRP
|
|
|
|
|
|
|
|
|
|
Rs
|
|
Percentage
|
|
1A
|
|
Pulse Oximeter - Finger tip
|
|
136
|
|
127 
|
|
5,150
|
|
88%
|
|
1B
|
|
Pulse Oximeter - Others
|
|
73
|
|
62 
|
|
2,95,375
|
|
47%
|
|
2
|
|
Blood Pressure Monitoring Machine
|
|
216
|
|
195 
|
|
6,495
|
|
83%
|
|
3
|
|
Nebulizer
|
|
137
|
|
124 
|
|
15,175
|
|
77%
|
|
4
|
|
Digital Thermometer
|
|
88
|
|
80 
|
|
5,360
|
|
77%
|
|
5
|
|
Glucometer
|
|
34
|
|
32 
|
|
1,500
|
|
80%
|
|
|
|
Total
|
|
684
|
|
620 
|
|
|
|
आयात केलेल्या आणि स्थानिक ब्रँडसच्या किंमतीमध्ये घट झाल्याचे दिसून आले आहे. पल्स ऑक्सिमीटर, ब्लड प्रेशर मॉनिटरिंग मशीन आणि नेब्युलायझरच्या दरात सर्वोच्च कपात झाल्याची माहिती आयातदारांनी दिली आहे.
या सर्व उत्पादनांची 20 जुलै 2021 पासून लागू असलेली सुधारित कमाल किरकोळ किंमत या विषयीची माहिती राज्य औषध नियंत्रकांकडे अतिशय काटेकोर देखरेखीसाठी आणि अंमलबजावणीसाठी पाठवण्यात आली आहे. या संदर्भातील निर्देश एनपीपीएच्या वेबसाईटवर  उपलब्ध आहेत. उपलब्धतेवर देखरेख ठेवण्यासाठी वैद्यकीय उपकरणांचे उत्पादक/ आयातदार यांना त्यांच्याकडील साठ्याचे त्रैमासिक तपशील कळवण्याचे निर्देश दिले आहेत. या महत्त्वाच्या निर्णयाला फिक्की, एडव्हामेड आणि ऐमचॅम यांसारख्या संघटनांनी पाठिंबा दिला आहे.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
ऊर्जा मंत्रालय
ऊर्जा मंत्र्यांनी केले जागतिक पर्यावरण दिनी #आयकमीट चे उद्घाटन
नवी दिल्ली, 5 जून 2020
नवीन आणि अक्षय ऊर्जा राज्यमंत्री  आर. के.सिंग यांनी आजच्या जागतिक पर्यावरण दिनाचे औचित्य साधून #आयकमीट मोहिमेचे उद्घाटन केले. या मोहिमेचा उद्देश सर्व व्यक्ती आणि संबंधीत भागधारकांनी ऊर्जेचा कार्यक्षम वापर, ऊर्जेचे नूतनीकरण, मजबूत आणि लवचीकपणे करत पर्यावरणपूरक ऊर्जेच्या स्रोतांचा उपयोग भविष्यात करण्याची तळमळ बाळगावी हा आहे.
#आयकमीट मोहीम केंद्र सरकारच्या ऊर्जा मंत्रालयाच्या अधिपत्याखाली येणाऱ्या एनर्जी एफिशियन्सी सर्विसेस लिमिटेड अंतर्गत सरकारी, बहुपक्षीय आणि द्विपक्षीय संस्था, थिंक टँक्स आणि व्यक्ती अशा विभिन्न आस्थापनांना जोडणारा दुवा ठरेल.
“आम्ही संपूर्ण देशभरातील ऊर्जा साखळीत बदल आणण्याच्या विचारात असून देशातील सर्व नागरीकांना 24x7 ऊर्जा पुरवठा आणि संरक्षण देण्यासाठी प्रयत्नरत आहोत,” असे आर. के. सिंग आपल्या उद्घाटनपर भाषणात म्हणाले. जागतिक पर्यावरणाच्या या दिनी #आयकमीट मोहिमेमुळे देशातील सरकारी आणि खासगी अशी दोन विभिन्न क्षेत्रे एकत्र काम करून देशातील ऊर्जेला वेगळा आयाम मिळवून देतील”, असंही ते पुढे म्हणाले.
ऊर्जेचे नवे सर्वसमावेशक भविष्य घडविणे ही #आयकमीट मागची कल्पना आहे. त्यासाठी आधी लवचिक आणि जलद ऊर्जेचे स्रोत तयार करायला हवेत. सुस्थितील ऊर्जा क्षेत्रामुळे देशातील सर्वांना ऊर्जेचा वापर आणि संरक्षण सहजपणे करायला मिळेल. ऊर्जा व्यवस्थेत सतत होणारे बदल, नवनवीन कल्पना जसे सौर ऊर्जेवर वा वीजेवर चालणारी वाहने, विविध भागधारकांनी केलेले ऊर्जेतील सहयोग हा #आयकमीट मोहिमेचा केंद्रबिंदू आहे.
नॅशनल इलेक्ट्रीक मोबिलिटी मिशन 2020, फेम 1 आणि 2, दीनदयाल उपाध्याय ग्रामज्योती योजना सौभाग्य योजना, उज्वल डिसकॉम ऍश्युरन्स योजना, अटल डिस्ट्रिब्युशन सिस्टिम इंप्रुव्हमेंट, स्मार्ट मीटर राष्ट्रीय कार्यक्रम, प्रधानमंत्री ऊर्जा सुरक्षा एवं उत्थान महाभियान , सौर पार्क, छतावरच्या वीजवाहक तारांच्या जाळ्या, उन्नतज्योती सर्वांसाठी परवडणारे एलईडी दिवे , अटलज्योती योजना  यासारख्या सरकारच्या विविध योजनांचा प्रसार #आयकमीट मोहिमेतून केला जाणार आहे.
S.Thakur/S.Patgoankar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
इलेक्ट्रॉनिक्स आणि माहिती तंत्रज्ञान मंत्रालय
माहिती सुरक्षेसंदर्भात सार्वजनिक प्रतिसाद सादर करण्याला मुदतवाढ
(नवी दिल्ली, 5 सप्टेंबर 2018
वैयक्तिक माहिती संरक्षण विधेयकाच्या मसुद्यासंदर्भात इलेक्ट्रॉनिक्स आणि माहिती तंत्रज्ञान मंत्रालयाने 10 सप्टेंबरपर्यंत प्रतिसाद मागवले होते. प्रतिसाद सादर करण्याची ही मुदत 30 सप्टेंबर 2018 पर्यंत वाढवण्यात आली आहे. www.meity.gov.in येथे प्रतिसादांची नोंद करता येईल. अपवादात्मक परिस्थितीत पुढील पत्त्यावर टपालामार्फत प्रतिसाद पाठवता येतील.
संयुक्त सचिव
इलेक्ट्रॉनिक्स आणि माहिती तंत्रज्ञान मंत्रालय
कक्ष क्र 4016, इलेक्ट्रॉनिक्स निकेतन,
6, सीजीओ संकुल,
लोथी रोड
नवी दिल्ली-110003
S.Tupe/M.Pange/P.Kor
पंतप्रधान कार्यालय
पंतप्रधानांनी आझाद हिंद फौजेचे  दिग्गज अंजलाई पोन्नुसामी यांच्या निधनाबद्दल शोक व्यक्त केला
नवी दिल्ली, 1 जून 2022
पंतप्रधान नरेंद्र मोदी यांनी मलेशियातील प्रतिष्ठित आझाद हिंद फौजेच्या  अंजलाई पोननुसामी यांच्या निधनाबद्दल शोक व्यक्त केला आहे.
एका ट्विटमध्ये पंतप्रधान म्हणाले:
"मलेशियातील प्रतिष्ठित इंडियन नॅशनल आर्मीच्या अंजलाई पोननुसामी जी यांच्या निधनाने दु:ख झाले आहे. भारताच्या स्वातंत्र्य चळवळीतील त्यांचे शौर्य आणि प्रेरणादायी भूमिका नेहमी आमच्या स्मरणात राहील. त्यांच्या कुटुंबियांच्या आणि मित्रांच्या दुःखात सहभागी आहे. "
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
51 वा इफ्फी अर्थात भारतीय आंतरराष्ट्रीय चित्रपट महोत्सव प्रथमच प्रत्यक्ष आणि ऑनलाईन अशा संमिश्र स्वरूपात प्रारंभ होण्यासाठी सज्ज, उद्या उद्घाटन सोहळा
महोत्सवात फोकस कंट्री असलेल्या बांगलादेशचे एक प्रतिनिधीमंडळ उपस्थित राहणार
15 दर्जेदार चित्रपटांमध्ये सुवर्ण मयुर पुरस्कारासाठी साठी चुरस
51व्या भारतीय आंतरराष्ट्रीय चित्रपट महोत्सव गोव्याची राजधानी पणजी येथील डॉ. श्यामा प्रसाद मुखर्जी इनडोअर स्टेडियम या गोव्याच्या सोनेरी किनाऱ्यावर उद्या  दिमाखात सुरु होणार आहे. .सध्याच्या महामारीच्या पार्श्वभूमीवर प्रथमच इफ्फीचे आयोजन संमिश्र स्वरूपात होणार आहे. यंदा हा महोत्सव , आपापल्या घरातून चित्रपट आणि इतर कार्यक्रमात आभासी पद्धतीने सहभागी होण्याचा आणि पाहण्याचा प्रतिनिधींना पर्याय असेल. आशियातील सर्वात जुना आणि भारतातील सर्वात मोठ्या या चित्रपट महोत्सवात जगभरातील एकूण 224 चित्रपट दाखवले जाणार आहेत. उद्घाटन समारंभात इटालियन सिनेमॅटोग्राफर व्हिटोरिओ स्टोरारो यांना प्रतिष्ठेच्या जीवनगौरव पुरस्काराने गौरवण्यात येणार आहे.
या कार्यक्रमाला केंद्रीय माहिती व प्रसारण मंत्री प्रकाश जावडेकर आणि गोव्याचे मुख्यमंत्री डॉ. प्रमोद सावंत उपस्थित राहतील.
कलाकारांची मांदियाळी असलेल्या या कार्यक्रमात चित्रपट दिग्दर्शक पाब्लो सेसर , प्रसन्ना विठानगे , अबू बकर शौकी , प्रियदर्शन  आणि रुबैयात हुसेन  उपस्थित राहणार असून ते या महोत्सवातील ज्युरी अर्थात परीक्षक सदस्य देखील असतील.
यावर्षीच्या ‘कंट्री ऑफ फोकस’ असलेल्या बांगलादेशातील प्रतिनिधी देखील उद्घाटन सोहळ्याला उपस्थित राहतील. कंट्री ऑफ फोकस’ हा एक विशेष विभाग आहे ज्यात त्या देशातील सिनेमॅटिक उत्कृष्टता आणि योगदानाची ओळख करून देणारे चित्रपट दाखवले जातात.
यावेळी एनएफडीसी फिल्म बाजारचे देखील आभासी उद्घाटन केले जाईल.
दरवर्षी गोवा राज्यात आयोजित होत असलेल्या या महोत्सवाचे उद्दीष्ट जगाभरातील चित्रपटाना, त्यांचे चित्रपटाच्या कलेतील उत्कृष्टतेचे प्रदर्शन घडवण्यासाठी एक सामायिक व्यासपीठ उपलब्ध करुन देणे ; विविध राष्ट्रांच्या चित्रपट संस्कृती तसेच त्यांच्या सामाजिक आणि सांस्कृतिक परंपरा समजून घेणे आणि त्याचा आस्वाद घेणे हा उद्देश असून जगातील हा महोत्सव लोकांमध्ये मैत्री आणि सहकार्याला प्रोत्साहन देतो. केंद्रीय माहिती व प्रसारण मंत्रालयाच्या अखत्यारीतील चित्रपट महोत्सव संचालनालय आणि गोवा राज्य यांच्या संयुक्त विद्यमाने हा महोत्सव आयोजित केला जातो.
51 व्या इफ्फीच्या भारतीय पॅनोरामा विभागात निवडक 23 फिचर आणि 20 नॉन-फीचर चित्रपट दाखवले जातील. गोवन चित्रपट एका खास गोवन विभागा अंतर्गत प्रदर्शित केले जातील. या व्यतिरिक्त, इफ्फीच्या आंतरराष्ट्रीय स्पर्धा विभागात 15 प्रशंसा प्राप्त चित्रपट सुवर्ण मयुर पुरस्कारासाठी स्पर्धा करतील.
उद्या दुपारी 3.वाजता सुरू होणारा हा कार्यक्रम डीडी इंडिया आणि डीडी नॅशनल वाहिन्यांवर प्रसारित केला जाईल आणि पीआयबीच्या यूट्यूब चॅनल youtube.com/pibindia वर थेट प्रक्षेपित होईल.
Jaydevi P.S/S.Kane/P.Kor
रेल्वे मंत्रालय
डेडीगेटेड फ्रेट कॉरीडॉर मधल्या पूर्व आणि पश्चिम कॉरिडॉरवरच्या पूर्णत्वाकडे जाणाऱ्या विविध विभागांच्या प्रगतीचा रेल्वे, वाणिज्य आणि उद्योग मंत्री पियुष गोयल यांनी घेतला आढावा
नवी दिल्ली, 4 जानेवारी 2021
डेडीगेटेड फ्रेट कॉरीडॉर मधल्या पूर्व आणि पश्चिम कॉरिडॉरवरच्या पूर्णत्वाकडे जाणाऱ्या विविध विभागांच्या प्रगतीचा रेल्वे, वाणिज्य आणि उद्योग मंत्री पियुष गोयल यांनी आज आढावा घेतला. पूर्ण प्रकल्पाचे जून 2022 पर्यंत राष्ट्रार्पण सुनिश्चित करण्यासाठी सर्वतोपरी प्रयत्न करण्याचे आवाहन त्यांनी केले. काही विभागात नियोजित वेळापत्रकापणे काम करण्यात रेल्वेला येणाऱ्या आव्हानांबाबत त्यांना माहिती देण्यात आली. प्रकल्प वेळेनुसार जून 2022 पर्यंत पूर्ण व्हावा या दृष्टीने सर्व संबंधितांना एकत्र आणण्यासाठी सर्वतोपरी प्रयत्न करण्याचे आश्वासन त्यांनी दिले. मालवाहू रेल्वेच्या वेगवान वाहतुकीसाठी भारतीय रेल्वे डेडीगेटेड फ्रेट कॉरीडॉर अर्थात समर्पित मालवाहतूक मार्गिका तयार करत आहे. पंतप्रधान नरेंद्र मोदी यांनी 29.12.2020 ला पूर्व समर्पित मालवाहतूक मार्गिकेवरच्या 351 किमीच्या न्यू खुर्जा-न्यू भाऊपुर टप्याचे उदघाटन केले. पहिल्या टप्यात डीएफसीसीआयएल, 1504 किमीचा पश्चिम डीएफसीआणि पूर्व डीएफसी  बांधत आहे. पूर्व डीएफसी पंजाबमधल्या लुधियानाजवळच्या सहनीवाल इथून सुरू होऊन पंजाब, हरियाणा, उत्तर प्रदेश, बिहार आणि झारखंड या राज्यांमधून पश्चिम बंगाल मधल्या दानकुनी पर्यंत जातो. उत्तर प्रदेशातल्या दादरी ते मुंबईतल्या जवाहरलाल नेहरू बंदर  याना जोडणारा पश्चिम कॉरिडॉर उत्तर प्रदेश, हरियाणा, राजस्थान, गुजरात आणि महाराष्ट्र या राज्यांमधून जातो. पश्चिम डीएफसी आणि पूर्व डीएफसी  2800 किमीचा मार्ग जुन 2022 मध्ये सुरू करण्यात येईल.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
सिकंदराबाद रेल्वे स्थानकाच्या पुनर्विकासाचा अगणित लोकांना फायदा होईल- पंतप्रधान
सिकंदराबाद रेल्वे स्थानकाचा पुनर्विकास हा पायाभूत सुविधा अद्ययावत करणारा एक महत्त्वाचा प्रकल्प असून त्यामुळे अगणित लोकांना फायदा होईल, असे मत पंतप्रधान नरेंद्र मोदी यांनी म्हटले आहे.
सिकंदराबाद रेल्वे स्थानकाच्या पुनर्विकास प्रकल्पाच्या पायाभरणीसंदर्भात डीडी न्यूज चे एक ट्वीट सामाईक करत पंतप्रधानांनी ट्वीट केलेः
“पायाभूत सुविधा अद्ययावत करणारा एक महत्त्वाचा प्रकल्प ज्यामुळे अगणित लोकांना फायदा होईल.”
खाण मंत्रालय
स्वातंत्र्याच्या अमृतमहोत्सवाचा एक भाग म्हणून भारतीय भूवैज्ञानिक सर्वेक्षण संस्थेकडून अजिंठा येथे भू-वारसा शिबिराचे आयोजन
2047 मध्ये विकसित भारताचे ध्येय पूर्ण करण्यासाठी युवकांची भूमिका महत्त्वाची- केंद्रीय राज्यमंत्री रावसाहेब दानवे
स्वातंत्र्याच्या अमृत महोत्सवानिमित्त आज अजिंठा येथे भू-वारसा शिबिराचे आयोजन केले होते. आपल्या परिसरातील भू-वारसा स्थळांची माहिती युवावर्गाला व्हावी त्यासाठी शालेय विद्यार्थ्यांमध्ये जागृती करण्यासाठी अशा प्रकारच्या कार्यक्रमांचे देशभर आयोजन करण्यात येत आहे.
पंतप्रधान नरेंद्र मोदी यांनी 2047 मध्ये विकसित भारताचे ध्येय दिले आहे. ते आपणा सर्वांना पूर्ण करायचे आहे. त्यादृष्टीने युवकांची भूमिका अतिशय महत्त्वाची आहे, असे रावसाहेब पाटील दानवे म्हणाले. अशाप्रकारची माहिती विद्यार्थ्यांना आयुष्यभर मोलाची ठरणारी असते. शिक्षकांनी विद्यार्थ्यांना वारसा स्थळांची सहल घडवून आणावी, असे आवाहन मंत्र्यांनी केले.
देशात प्रथमच विकसित भारताचे ध्येय पूर्ण करण्यासाठी यावर्षीच्या अर्थसंकल्पात तरतूद करुन ठेवली आहे. भारताचा विकासाचा वेग पाहून जग भारताकडे आकर्षित होत आहे. आंतरराष्ट्रीय पातळीवर भारताचे वाढते महत्त्व हे भारताची विकसित देशाकडे असलेली वाटचाल दर्शवते, असे मंत्री म्हणाले.
पुढे बोलताना राज्यमंत्री दानवे म्हणाले की, दळणवळणाची साधने आणि संपर्कव्यवस्था वाढल्याने विकासाला चालना मिळते. छत्रपती संभाजीनगर, जालना आणि परिसरात रेल्वेमार्गाच्या विकासाचे काम प्रगतीपथावर असल्याचे त्यांनी सांगितले.
याप्रसंगी भू-वारसा स्थळांसंबंधी आयोजित करण्यात आलेल्या विविध प्रश्नमंजूषेतील विद्यार्थ्यांना पारितोषकं प्रदान करण्यात आली. कार्यक्रमाला राज्याचे कृषीमंत्री अब्दुल सत्तार, खाण मंत्रालयाचे आर्थिक सल्लागार शकील आलम, भारतीय भू-वैज्ञानिक सर्वेक्षण संस्थेचे अधिकारी उपस्थित होते.
महाराष्ट्रातील भू-वारसा स्थळे
राज्यात सहा भू-वारसा स्थळे आहेत. यात बुलढाणा जिल्ह्यातील लोणार सरोवर. उल्कापातामुळे निर्माण झालेले लोणार सरोवर एकमेवाद्वितीय आहे. अजिंठा आणि वेरुळ लेण्या, महाबळेश्वर आणि पाचगणी येथील टेबललँड, पारनेर तालुक्यातील कुकडी नदीवरील निघोज येथील आशिया खंडातील सर्वात मोठे रांजणखळगे  आणि गडचिरोली जिल्ह्यातील सिरोंचा तालुक्यात डायनासोरचे अवशेष मिळालेले वडाधम जीवाश्म पार्क यांचा समावेश आहे.
कार्यक्रमाची यूट्यूब लिंक:PIB Mumbai | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 77
संरक्षण मंत्रालय
संरक्षण क्षेत्रासाठी अर्थसंकल्पीय तरतूद
नवी दिल्ली, 29 नोव्हेंबर 2021
संरक्षण क्षेत्रासाठी अर्थसंकल्पीय तरतुदीची गेल्या दोन वर्षांमधील आणि चालू वर्षासाठी जीडीपीतील टक्केवारी खालीलप्रमाणे आहे:

|
|
वर्ष
|
|
संरक्षण खर्चासाठी तरतूद
|
|
जीडीपी|
|
संरक्षण तरतुदीची जीडीपीतील टक्केवारी
|
|
2019-20
|
|
4,72,069.78
|
|
2,11,00,607.00
|
|
2.24
|
|
2020-21
|
|
5,14,796.69
|
|
2,24,89,420.00
|
|
2.29
|
|
2021-22
|
|
5,20,794.99
|
|
2,22,87,379.00
|
|
2.34ही आकडेवारी केंद्रीय अर्थसंकल्पाच्या दृष्टीक्षेपात अर्थसंकल्पानुसार आहेत.
यावरून असे दिसून येते की संरक्षण क्षेत्रासाठीची तरतूद आणि जीडीपीमधील या क्षेत्राची टक्केवारी सातत्याने वाढत आहे.
संरक्षण राज्यमंत्री अजय भट्ट यांनी आज राज्यसभेत तिरुचि शिवा यांना लेखी उत्तर देताना ही माहिती दिली.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
श्रम आणि रोजगार मंत्रालय
4 कोटींपेक्षा अधिक असंघटित कामगारांची ई – श्रम पोर्टलवर नोंदणी, असंघटित कामगारांवरील भारताचा पहिला राष्ट्रीय डेटाबेस
कृषी आणि बांधकाम क्षेत्रातील कामगारांची मोठ्या संख्येने नोंदणी
ई – श्रम मध्ये नोंदणी केल्यास असंघटित कामगारांना सरकारी योजनांचा लाभ सहज मिळू शकेल : भूपेंद्र यादव
दोन महिन्यांपेक्षा कमी काळात, 4 कोटींपेक्षा अधिक कामगारांनी ई–श्रम पोर्टलवर नोंदणी केली आहे. श्रम आणि रोजगार मंत्रालयाचे मंत्री भूपेंद्र यादव यांनी द्विट द्वारे ही माहिती दिली. ते म्हणाले, नोंदणी करून असंघटित कामगारांना सरकारी योजनांचा लाभ सहज मिळू शकेल.
बांधकाम, वस्त्रोद्योग, मासेमारी, गिग आणि प्लॅटफॉर्म काम, रस्त्यावरील विक्री, घरगुती काम, शेती आणि संलग्न, वाहतूक क्षेत्र अशा विविध व्यवसायातील कामगारांनी पोर्टलवर नोंदणी केली आहे. यापेकी काही क्षेत्रांमध्ये स्थलांतरित कामगारांचा देखील समावेश आहे. स्थलांतरित कामगारांसह सर्व असंघटित कामगार आता ई–श्रम पोर्टलवर केलेल्या नोंदणीच्या माध्यमातून विविध सामाजिक सुरक्षा आणि रोजगारावर आधारित योजनांचा लाभ घेऊ शकतात.
ताज्या अद्ययावत माहितीनुसार कामगारांनी  खूप मोठ्या प्रमाणात सीएससी द्वारे आपली नोंदणी केली आहे. सीएससीचा प्रसार कमी सुविधा असलेल्या क्षेत्रांमध्ये महत्त्वपूर्ण घटक म्हणून पाहिला जात आहे.
कामगारांना पोर्टलवर नोंदणी करण्यासाठी त्यांच्या जवळच्या सीएससीला भेट देण्यास प्रोत्साहित केले जाते आणि या योजनेचा लाभ त्यांनी घ्यावा, जेणेकरून विविध कल्याणकारी कार्यक्रम राबविताना अखेरच्या व्यक्तीपर्यंत ते पोचविणे सहज शक्य होऊ शकेल.
ग्रामीण विकास मंत्रालय
महामारीच्या काळातही ग्रामीण विकासात भारताने साध्य केला नवा टप्पा
वित्तीय वर्ष 2021 मध्ये मनरेगा अंतर्गत 1.85 कोटी लोकांना काम देऊ करण्यात आले, 2019 च्या याच काळातल्या तुलनेत 52% वाढ
नवी दिल्ली, 17 मे 2021
कोविड महामारीच्या दुसऱ्या लाटेचा देशाच्या ग्रामीण भागाला फटका बसत असला तरी देशातल्या विकास कामांवर याचा परिणाम होणार नाही याची खातरजमा ग्रामीण विकास मंत्रालयाने केली आहे. मंत्रालयाअंतर्गत असलेल्या विविध योजनांमध्ये वेग आणि प्रगतीही साध्य करण्यात आली आहे. विकास कामांबरोबरच मंत्रालयाने, ग्रामीण भागात कोरोना परिस्थिती हाताळण्यासाठी, राज्य, जिल्हा, आणि गट स्तरावर नोडल अधिकाऱ्यांना प्रशिक्षित केले आहे.
कोरोना महामारीच्या काळातही, महात्मा गांधी राष्ट्रीय ग्रामीण रोजगार हमी योजना कायद्याअंतर्गत  मे 2021 मध्ये 1.85 कोटी लोकांना काम देऊ करण्यात आले. 2019 च्या मे मधल्या काळाशी तुलना करता यात 52% वाढ झाली आहे. 13 मे 2021 पर्यंत 2021-22 या वित्तीय वर्षात 2.95 कोटी जणांना काम देऊ करण्यात आले. यातून 5.98 लाख मालमत्ता पूर्ण करून 34.56 कोटी मानव दिवस कामाची निर्मिती करण्यात आली. सर्व स्तरावरच्या कर्मचाऱ्यांना संसर्गाची बाधा किंवा मृत्यू यांना तोंड द्यावे लागले अशा परिस्थितीतही ही कामगिरी साध्य झाली आहे.
ग्रामीण भागात कोविड-19 विरोधात लढा देण्यासाठी, रोगाला प्रतिबंध करणारी योग्य वर्तणूक, लसीकरण, निरोगी राहण्यासाठीच्या सवयीना प्रोत्साहन, रोग प्रतिकार क्षमता वाढवणाऱ्या उपाययोजना याबाबत प्रशिक्षकांना प्रशिक्षण देण्यात आले. दीन दयाळ अंत्योदय योजना-राष्ट्रीय ग्रामीण उपजीविका अभियानांतर्गत 8 ते 12 एप्रिल 2021 या काळात हे प्रशिक्षण आयोजित करण्यात आले. या उपक्रमाअंतर्गत राज्य, जिल्हा, आणि गट स्तरावर 13,958 नोडल कर्मचाऱ्यांना 34 राज्य ग्रामीण उप उपजीविका अभियानात मुख्य प्रशिक्षक म्हणून प्रशिक्षित करण्यात आले. मुख्य प्रशिक्षकानी 1,14,500 कम्युनिटी रिसोर्स पर्सन  ना प्रशिक्षण दिले तर सीआरपीनी 2.5 कोटी महिला बचत गट सदस्यांना प्रशिक्षण दिले. दीन दयाळ अंत्योदय योजना-राष्ट्रीय ग्रामीण उपजीविका अभियानांतर्गत कोविड व्यवस्थापनाबाबत क्षमता वृद्धी आणि सामाजिक विकास यासाठी राज्य आणि जिल्हा नोडल कर्मचाऱ्यांना प्रशिक्षित करण्यात आले. महिला स्वयं सहाय्यता गटांना, रोजगार निर्मिती आणि दिलासा देण्यासाठी 2021 या वित्तीय वर्षात सुमारे 56 कोटी रुपयांचा फिरता निधी आणि कम्युनिटी इन्व्हेस्टमेंट फंड जारी करण्यात आला. 2020 च्या वित्तीय वर्षात याच काळात हा निधी सुमारे 32 कोटी रूपये होता. कृषी आणि अकृषक उपजीविकेसाठी, कर्मचारी आणि कम्युनिटी केडरसाठी ऑनलाईन प्रशिक्षण आणि कृषी- पोषक तत्व बागांना महिला बचत गटांद्वारे प्रोत्साहन या काळातही जारी ठेवण्यात आले.
20 राज्ये आणि केंद्र शासित प्रदेशात लॉकडाऊन, मनुष्यबळ, यंत्रसामग्री आणि साहित्यांची उपलब्धता आणि ने-आण यामध्ये अडचणी असूनही गेल्या 3 वर्षाच्या तुलनेत या वर्षी सर्वात जास्त लांबीच्या रस्त्यांची निर्मिती झाली आहे. 2021 या वित्तीय वर्षात प्रधान मंत्री ग्राम सडक योजने अंतर्गत 1 एप्रिल ते 12 मे या काळात एकूण भौतिक प्रगती 1795.9 किमी राहिली. आधीच्या वर्षातल्या याच काळाशी तुलना करता यात मोठी वाढ झाली आहे.
कोविड-19 महामारीचा प्रधान मंत्री आवास योजना – ग्रामीण योजनेवर इतर ग्रामीण विकास योजनेप्रमाणेच परिणाम झाला, मात्र सुव्यवस्थित कार्यप्रवाहाद्वारे मंत्रालयाने या वित्तीय वर्षात 5854 कोटी रुपये खर्च केले. 2020-21 या वर्षात 2512 कोटी तर 2019-20 मध्ये 1411कोटी रुपये खर्च करण्यात आला.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
पंतप्रधान कार्यालय
मालदीव आणि श्रीलंका दौऱ्याला जाण्यापूर्वी पंतप्रधान नरेंद्र मोदी यांनी केलेलं निवेदन
मालदिवचे राष्ट्राध्यक्ष इब्राहिम मोहम्मद सोलिह तसेच श्रीलंकेचे राष्ट्रपती मैत्रिपाला सिरिसेना यांच्या आमंत्रणाचा स्वीकार करत मी येत्या 8 आणि 9 जून रोजी मालदीव आणि श्रीलंकेच्या दौऱ्यावर जात आहे. पंतप्रधानपदी पुन्हा निवडून आल्यानंतर हा माझा पहिलाच परदेश दौरा आहे.
गेल्या वर्षी डिसेंबर महिन्यात मला पंतप्रधान सोलिह यांचे भारतात स्वागत करण्याची संधी मिळाली होती. तसेच, मालदीव येथे नोव्हेंबर 2018 साली राष्ट्राध्यक्ष सोलिह यांच्या शपथविधीला उपस्थित राहण्याची संधी देखील मला मिळाली होती. मालदीवला मी देणार असलेली भेट हे दोन्ही सागरी शेजारी आणि दीर्घकाळापासूनच्या मित्र देशांच्या संबंधाचे प्रतिबिंबच म्हणायला हवे.
मालदीव हा आमचा महत्वाचा भागीदार असून या देशासोबत भारताचे ऐतिहासिक आणि सांस्कृतिक दृढ व प्राचीन बंध आहेत. गेल्या काही वर्षात भारताचे मालदीवशी असलेले द्वीपक्षीय संबंध अधिकच मजबूत झाले आहेत. माझ्या ह्या मालदीव भेटीमुळे दोन्ही देशातील बहुआयामी संबंध अधिक घट्ट होतील, असा मला विश्वास आहे.
श्रीलंकेत ईस्टरच्या दिवशी म्हणजे, 21 एप्रिल 2019 रोजी झालेल्या भीषण दहशतवादी हल्यानंतर श्रीलंकेतील सरकार आणि तेथील जनतेच्या सोबत भारत भक्कमपणे उभा आहे, हा संदेश देण्यासाठी मी श्रीलंका दौऱ्यावर जात आहे. श्रीलंकेच्या दहशतवादाविरुद्धच्या लढाईत भारत सदैव त्याच्यासोबत असेल.
गेल्या काही वर्षांत भारत आणि श्रीलंकेदरम्यानच्या द्वीपक्षीय संबंधाना मोठी गती मिळाली आहे. नव्या सरकारच्या शपथविधीसाठी भारत दौऱ्यावर आलेले श्रीलंकेचे राष्ट्रपती सिरिसेना यांची भेटण्याची संधी मला मिळाली. माझ्या दौऱ्यादरम्यान श्रीलंकेतील शीर्षस्थ नेत्यांची भेट होईल, अशी मला अपेक्षा आहे.
माझ्या मालदीव आणि श्रीलंका भेटीमुळे ह्या दोन्ही सागरी मित्रराष्ट्रांसोबतचे संबंध अधिक दृढ होतील, असा मला विश्वास आहे. भारताच्या 'शेजारी प्रथम' ह्या धोरणाला अनुसरुन तसेच ह्या प्रदेशातील सर्वांची सुरक्षा आणि समृद्धीसाठीच्या आमच्या धोरणानुसारच माझा हा दौरा असणार आहे.